
12.12.2010 : Rewşa siyasîya Kurdistanê berê şerrê ci- 
hanê yê yekemîn 

Dîrokzan Wezîrê Eşo got ku berê destpêkirina şerrê ci- 
hanê yê yekemîn, Kurdistan weka sîteleke germ ku bi 
serhildanan dikeliya, difûriya, bû. Sedema bingehî ya 
vê rewşê pelixandina Tirkan û Farisan (Imperatoriyên 
osmanî û farisî), ku Kurdistan dagîr (işgal) kiri bû, bû. 
Ronakbîrên kurd bi rêxistin, rojname û kovaran hestê 
neteweyî li bal gelê kurd geş dikir. Amanca wan pêka- 
nîna serhildaneke giştî ji bo azadkirina Kurdistanê bû. 
Welatên ewropî û Rûsya ji bo biserketina serhildanê 
dixebitîn, lê amanca wan qet ne azadkirina gelê kurd, lê 
bikaranîna serhildanê ji bo dagîrkirina welatên ku Tirk 
dagîr kiri bûn, weka Kurdistan, Ermenistan û hin wela- 
tên erebî, bû. 


brhildanên kurdî, ku li bin 
imperatoriya osmanî, berê şerrê cihanê yê yekemîn bûn, 
nivîsî. Ev serhildan ji sedema newekheviya hêzên leşk- 
erî yên kurdî û yên dagîrkeran û ji bo ku welatên ewropî 
alîkariya Kurdan ne kir hatin pelixandin. Ji van serhil- 
danan : Di 1913 de, li perça Kurdistanê ku li nav sîno- 
rên imperatoriya osmanî bû (îro : Kurdistana Tirkiye, 
Iraq û Sûriye), serhildan nemaze li navçeya Mûsilê dest 
pê kir. Di Nîsan 1913 de, navendên serhildanan Cizîr, 
Mîdyat, Hesenkeyf, Diyarbekir û Sêrt bûn. Lê serhil- 
dana girîngtirîn a Molla Selîm, ku tê de malbata Bedir 
Xan, Seyid Taha û Sîmko roleke mezzin lîzt, bû. Çek ji 
wan re ji aliyê Kurdên Xoyê (li Kurdistana îranê, ku li 
bin imperatoriya farisî bû) dihatin dayîn. Hukûmeta 
tirkî bitenê bi saya çekkên giran karî bû vê serhildanê 
bipelixîne. Hin ji berpirsiyarên wê, weka Seyid Elî û 
Şehabedîn, hatin bi dar ve kirin. 

Bi ser de jî, serhildan li Kurdistana Iraqê ya îro, bi birê- 
vebiriya Mehmûd Berzencî û Ebdul-Selam Berzanî, 
bûn. Ev yek ewê bibe babeta konfêransa wêbê. 

BEŞDARBÛNA XEBATÊN RÊXISTINÊN DIN 

01.12.2010 : Koma Lîbêral (ELDR) a Parlementa 
Ewropî û TUSKON (Turkish Businessmen Associa- 
tion) : Konfêrans li ser guherîna pêwendiyên di nav- 
bera Tirkiye û Yekîtiya Ewropî de, piştî destûra nuh a 
tirkî : “A revised Turkey’s Constituion - Revising 
Turkey’s EU Prospects”. 

Konfêransker ev bûn : Banû Annemie Neyts-Uyttebro- 
eck, parlementereke beljîkî (flaman) li Parlementa 
Ewropî û seroka koma lîberal (ELDR) a vê parlementê. 

Wê pêşgotin û birêvebirina konfêransê kir. Hugh Pope, 
birêvebirê projeya Tirkiye/Qibris a rêxistina Internatio- 
nal Crisis Group û nûçegihanê berê yê Wall Street 
Journal ji bo Tirkiye û Rojhilata Navîn. Rizanur Meral, 
serokê TUSKONê. 

14.12.2010 : Citizenne : Mi-dialoog : Traditie versus 
moderniteit (Tore “urfûadet” li hemberî nûjenbûnê) 
Fikri El-Azzouzi, Berberekî ji Maroko, romana xwe ku 
bi zimanê hollandî nivîsiye, “Het schapenfeest” (Cêjna 


qurbanê), ku tê de di jiyana xwe de ciyekî dide bawe- 
riya xwe ya olî, pêşkêş kir. Piştre, birêvebira Muzeya 
Cihû rewşa Cihuyên li Beljîka ravekir û mêvan vex- 
wendin seredana muzeyê. 

14.12.2010 : Navenda Lêgerînên Ewropî Centre 
d’Etudes Europêennes) : rêsêpsyona (koktêl) Noêlê 
(Christmas) 


ENCAMA XEBATA BUROYA KURDI DI 2010 DE 


1- Xebata rojane 




• Alîkariya civakî (servîs sosyal) 

• Fêrên zimanan : Kurd, Misrî, Rûs, Iranî, Bulgar, Moldav, Beljîkî (Beljîkî dihatin fêrên kurdî) 

• Pirtûkxane bi nêzîkî deh zimanan, mêdyatêk : Kurd, Beljîkî û yên din (nemaze xwendekar û rojnamevan) 

• Sekretarya 

• Nivîsîn û wergerandina bultena mehane ya agahdariyê. 

2- Xebata mehane 

• Bultena agahdariyê : 12 hejmar, 57 - 68, bi çar zimanan : Kurdî, fransî, hollandî û ingilîzî. Ew ji 2.000 nav- 
nîşan bêtir re hat şandin û li malpera www.kurdishbureau.be hat weşandin. 

• Konfêrans li ser dîrok, çand û rojnamevaniya kurdî, koçbûna ber bi Beljîka û Ewropa, û mafên mirov li Tir- 
kiyê : 10 

• Nîşandana fîlman : 1 


3- Xebata salane 

• Newroz : rêsêpsyon (koktêl) 

4 - Hevkarî bi rêxistinên din re 




Wergerandin bi têlêfonê û carna li ciyên cihê, bi hevkariya Bruxlles-Accueil (Brussel-Onthaal), ji bo Kurd, 
Iranî û Afxanan : 395 car. Piraniya van wergerandinan ji aliyê Zaralî Nikraweş hat kirin. 

• Konfêrans : 1 

• Heveyvîn : 4 

• Fêstival: 2 

• Seredanên birehber : 

Civîn, rasthatin, “ateliers, workshop” : 52 


o car. riramya v 

aA 


Beşdarbûna çalakiyên ku ji aliyê rêxistin û sazendeyan hatin pêk anîn 
• Semîner, konfêrans, konfêransên navneteweyî, konsêr, rêsêption ... : 22 

NÛÇE JI KURDISTANÊ 

Kanûn 2010 


KURDISTANA TIRKIYE 


53% JI KURDEN TIRKIYE XIZANIN 

Li gora şirketa vekolîn (ankêt) û lêgerînan KONDA, 
53% ji Kurdên Tirkiyê xizan (feqîr) in û 23% ji wan li 
bin xêza xizaniyê dijîn. Li bal Tirkan, ev xêz bitenê 4% 
e. 

( aknews.com , netkurd.com, 03.12.2010) 

XWEPARASTINA BI KURDÎ LI DADGEHÊ 
Diyarbekir 

Dadgeha cezayî ya 4mîn a Diyarbekirê pejirand (qebûl 
kir) ku tawanbarên kurd parastina xwe bi kurdî bikin. Ji 
berê jî, dadgeha cezayî ya 6mîn a heman (eynî) 
parêzgehê (wilayet) daxwaziyeke weha ne pejirandi bû. 
Ev dadgeha 4mîn li doza endamekî PKKê, Temiz Yuz, 
dinêre. Ew bi şandina pakêteke mînkirî ji endamekî din 
ê PKKê re, Şemdîn Sakik ku li zîndana Diyarbekirê ye, 
hatiye tawanbar kirin. 

( avestakurd.net , 26.11.2010) 

Riha (Urfa) 

32 ji 33 tawanbarên kurd ku hati bûn birin dadgeha 
cezayî ya 5mîn a Rihayê parastina xwe, bi riya 
wergêrekî (tercuman), bi kurdî kir. Ew ji 98 endamên 
partiya BDPê, ku ji sedema xwepêşandanekê (meşîn) 
hati bûn tawanbar kirin, in. 


£ 


JINEKE ŞAREDAR TE RAGIRTIN 

Şaredara (seroka belediyye) Geverê, li parêzgeha 
Colemêrgê (Hakkari), Ruken Yetişkin, hat ragirtin û 
birin zîndana tîp E, li Bedlîsê. Ev yek ji sedema 
beşdarbûna wê di 2004 de çalakiyekê li taxa Bagcilarê, 
li Istanbulê. 7 kesên ku bi “propaganda rêxistineke 
têrrorist” hati bûn tawanbar kirin hatin ragirtin. 

( rizgari.org , 06.12.2010) 


1 

LEDAI 


BINÇAVKIRINA ŞAREDAREKI 

Di 07 Kanûn 2010 de , polîs ket mala şaredarê bajarokê 
Bazankê, li parêzgeha Qersê, Ayhan Erkmen. Û wî 
avahiya şaredariyê jî dagîr (işgal) kir. Li mala wî, polîs 
kompyûter, gelek pirtûk û belgeyên wî birin. Piştre, wî 
ew bir navçeya Dîgorê û li wira ew bin çav kir. Ew bi 
„ endambûna rêxistinekê » hatiye tawanbar kirin. 

( rudaw.net , 07.12.2010) 

ŞAREDAREK Û 6 KES TÊN TAWANBAR KIRIN 

Dadgeha 3mîn a cezayên giran a Malatya 6 kes, ku ji 
wan şaredara Dersîmê, Edibe Şahîn, û serokê 
encumenta şaredariyî yê vî bajarî, Serdar Erdogan, bi 5 
sal û 8 meh zîndan, ji bo „propaganda rêxistinekê 
tawanbar (mehkûm) kirin. 


(rudaw.net 09.12.2010) 

ROJNAMEVANEK TÊ RAGIRTIN 

Sernivîskara berê ya kovara jinan a kurdî 
Hêviya Jin e“, Berivan Eker, bi gûmana (şubhe) 
„propaganda rêxistineke illlêgal“ , li ser bingeha 
weşanên Hezîran û Tîrmeh 2010, hat ragirtin. Ji berê jî, 
di sala 2010 de, sernivîskareke din a berê ya heman 
(eynî) kovarê, Gurbet Çakar, bi 20 sal zîndan hati bû 
tawanbar kirin. Nuha, 26 rojnamevanên kurd li 
zîndanên tirkî yên cihê ne. 

(azady.nl 09.12.2010) 

k ♦ 

DU PARLEMENTER BI KURDÎ LI PARLE- 
MENTÊ DIPEYIVIN 

Di 11 Kanûn 2010 de, parlementerê partiya kurdî 
BDPê, Hasip Kaplan, li eywana parlementa tirkî bi 
kurdî peyivî. Têlêvîzyona fermî ya tirkî, TRTê, qeydki- 
rina dengê wî birrî. 

Di 12 Kanûn de , heman parlementer, Hasip Kaplan, li 
heman eywanê helbesteke Cigerxwîn xwend. Heman 
kanala têlêvîzyonê cardin dengê wî birrî. Piştî riswaki- 
rinên (protêsto) wî, seroka civînê destûr (izn) da wî ku 
helbestê bixwîne. Piştre, parlementerekî din, Sirn 
Sa??kik, sansura têlêvîzyona tirkî riswa kir, anî bîran ku 
ev roja cihanî ya mafên mirov e û ku bi vê hincetê wî 
dixwest ku silavan li beşdaran bi kurdî, “Roj Baş”, 
bike. 

( netkurd.com , 12.12.2010) 

9 KURD TÊN RAGIRTIN, 1 TÊ BIRÎNDAR KIRIN 

Di 11 Kanûn 2010 de , jandarma Geverê (Yuksekova), 
li parêzgeha Colemêrgê (Hakkari), du mînîbusên ku tê 
de 9 endamên partiya kurdî BDPê hebûn rawestandin. 
Hemî hatin avêtin erd û yek ji wan, Sedat Karadag, 33 
salî, darbeyeke tabancê li serê xwe xwar û birîndar bû. 
Ew nuha li nexweşxanê ye. Bi hezaran rûniştevanên 
Geverê heta şeva dereng riswa kir. 

( netkurd.com , 12.12.2010) 

DADGEHA EWROPÎ TIRKIYÊ TAWANBAR 
DIKE 

Dadgeha Ewropî ya Mafên Mirov Tirkiye ji bo qedexe- 
kirina partiya ku bi awakî ne fermî kurdî bû, HADEP 
(berê ku bibe BDP) tawanbar kir. Dadgehê bi yekdengî 
biryar stend ku Tirkiye bend 11 ya Peymana Ewropa ya 
li ser azadiya xwepêkanînê pelixand. Wê Tirkiye bi 
dayîna qerebûyan (tawîzan), ji 2.200 € heta 24.000 €, 
tawandar kir. 

(azady.nl 14.12.2010) 

PIRTÛKEKE DIBISTANÎ LI SER ZIMANÊ 
KURDÎ 

Li konfêraneke çapemeniyê li xwaringeha (rêstoran) 
Cezayirê, Weqfa tirkî ya Dîrokê (Tarih Vakfi) pirtûka 
bi tirkî “Klirt Dili ve Edebiyati Ders Kitabi” (Pirtûka 
Dibistanî ya Ziman û Wêjeya Kurdî) pêşkêş kir. Ev 
pirtûk di çarçeva projeyeke bi navê “Rola perwerdê di 
lihevhatina civakî de” hatiye weşandin. 

( rizgari.org , 15.12.2010) 

BOMBEKIRINA KURDISTANA IRAQÊ 

Di 16 Kanûn 2010 de , topxaneya tirkî navçeya sînorî 
ya Sinatê, ku girêdayî Derkarê, qezayê Zaoxo, ye 
bombe kir. Kesek, Yasîn îsa, ji gundê Giraka Sindî, mir 
û yekî din birîndar bû. 

( peyamner.com , 16.12.2010) 

SEROKA KARSAZÊN TIRK BI KURDÎ DIPEY- 
IVE 

Di 15 Kanûn 2010 de , li zanîngeha Diclê, li Diyarbe- 
kirê, Civîna Bilind a 14mîn a karsazên (businessmen) 
tirk, TUKKONFED, dest pê kir. Di 17 Kanûn de, se- 
roka TUSIADê, Ûmit Boyner, axaftina xwe bi kurdî 
dest pê kir : “Ji bo biratî, ji bo aşîtiyê hûn bi xêr hatin. 
Em aşîtî û biratiyê dixwazin. Diyarbekir mala min e”. 
Piştre, wê axaftina xwe bi tirkî ajot (dewam kir). 

( rudaw.net , avestakurd.net , kurdistan-news.net , 

17.12.2010) 

RAPPORA EKOPOLITIK LI SER PIRSA KURDÎ 

Profêsorê tirk, Dr. Vamik Volkan, ji serokê komara 
tirkî, Abdullah Gul, re rappora «Ekopolitik» li ser 
pirsa kurdî li Tirkiyê pêşkêş kir. Di rapporê de 70 
pêşniyar li ser vê babetê hene û dibêje ku divê ku stra- 
têjiyên girîng, li gora hesasiyetên Kurdan û xwekişan- 
dina Tirkan, bên danîn. 

( netkurd.com , rizgari.org, pukmedia.com , 20.12.2010) 

BANGA DUZIMANÎ YA PARTIYA KURDÎ BDPÊ 



Piştî giftûbêjan û banga ji bo bikaranîna du zimanan a 
hevserokê partiya ku bi awakî ne fermî kurdî yê 
« BDP », Selahattin Demirtaş, xwaringeh (rêstoran) û 
qehwe dest pê kir ku « menu »yên xwe bi du zimanan, 


kurdî û tirkî, pêşkêş bikin. Hin bazargan navên meywe 
(fêkî) û heşînayiyan (sebze) bitenê bi kurdî îlan kirin. 
Serokê rêxistina vê partiyê « KCD », Ahmet Turk, rû- 
niştevan vexwendin (dawet kirin) ku di jiyana rojane 
de, nemaze di warê bazarganiyê de, bêtir zimanê xwe 
yê dayikî bi kar bînin. Her du partiyên din ên kurdî, 
HAK-PAR û KADEP, piştgiriya vê înîsyatîvê kir. 

( nefel.com , 19.12.2010 ; MilliveU 24.12.2010) 

RASTHATINA PARTIYA KURDÎ “BDP”Ê BI SE- 
ROKÊ PARLEMENTA TIRKÎ RE 

Di 21 Kanûn 2010 de , şandeke partiya kurdî “BDP”ê, 
bi serokatiya Sehalattin Demirtaş, rastî serokê parle- 
menta tirkî, Mehmet Ali Şahin, hat. Piştre, wî ji 
çapemeniyê re da zanîn ku wê ji vî serokî xwest ku zi- 
manê kurdî li hemî warên civakê bê bi kar anîn û ku ji 
dibistana dayikî heta zanîngehê bê hîn kirin. Bi ser de 
jî, şandê daxwaziya xwe ji bo “otonomiyeke dêmok- 
ratîk” da wî. Ev daxwazî berê hefteyekê li civîna rêx- 
istina “KCD”ê (Kongra Civaka Dêmokratîk) hati bû 
giftûbêj kirin. 

( netkurd.com , 21.12.2010) 

LIHEVKIRINEKE TIRKÎ-SÛRÎ 

Di 21 Kanûn 2010 de , lihevkirineke ji 11 xalan li ser 
ewlehî (emniyyet), têkoşîna li dijî têrrorîzmê (PKK) û 
xurtkirina pêwendiyên aborî û ramyariyî (siyasî) di 
navbera her du wetalan de li Ankarê ji aliyê serok- 
wezîrê tirk, Recep Tayyip Erdogan, û serokwezîrê sûrî, 
Muhammed Najî El-Utrî, bi amadebûna 26 wezîrên her 
du welatan, hat wajo (imza) kirin. Piştre, konfêranseke 
çapemeniyê hat pêk anîn. 

(peyamner.com, 22.12.2010) 

SEROKÊ IRAQÊ LI TIRKIYÊ 

Di 23 Kanûn 2010 de , li Ankara Civîna Bilind a 
Hevkariya Aborî dest pê kir. Serokê Iraqê, Celal Tala- 
banî (Kurd), beşdarî wê bû û ji ferzendê kelk girt (isti- 
fade kir) ji bo ku bi serokwezîrê tirk Recep Tayyip Er- 
dogan, serokê komara tirkî Abdullah Gul û berpirsi- 
yarên partiya ku bi awakî ne fermî kurdî ye BDPê û se- 
rokê rêxistina KCDê, Ahmet Tûrk, re li ser pirsa kurdî 
li Tirkiyê bipeyive. 

(avestakurd.net, rizgari.org, peyamner.com, ak- 

news.com, Milliyet, Hurriyet, 23.12.2010) 

MERASÎMÊN ZEWACAN BI KURDÎ 

Piştî kampanya partiya kurdî BDPê ji bo zimanê kurdî, 
merasîma zewacekê bi kurdî û tirkî li şaredariya Surê, 
yek ji şaredariyên Diyarbekirê, hat kirin. 
(peyamner.com, 23.12.2010) 

15 XORT NAXWAZIN KU BIÇIN LEŞKERIYÊ 

15 xortên kurd ên Batmanê, li nêzîkî Diyarbekirê, bi 
daxuyaniyeke çapemeniyê da zanîn ku ew naxwazin ku 
xizmeta leşkerî bikin ji bo ku Kurdan nekujin. Di 

demên dawîn de, xortên kurd ên navçeyên cihê “îtîraza 
wicdanî” îlan dikin. 

( rizgari.org , 26.12.2010) 

IMAMÊ MIZGEFTEKÊ JI SEDEMA XUTBA BI 
KURDÎ TÊ AVÊTIN 

Selim Sadak, imamê serbixwe (ku ji aliyê dewletê ne 
hatiye tayîn kirin) mizgefta ku di 2005 de ji aliyê 
rûniştevanên Şirnexê hati bû ava kirin, ji bo ku wî xutbê 
bi kurdî dikir hat dûr xistin ! 5 sal tu pirsên (problêm, 
kêşe) wî nîn bûn, lê dema ku di 2010 de partiya kurdî 
BDPê kampanya zimanê kurdî û duzimanî ajot, ew ji 
aliyê muftiyê parêzgeha (wilayet) Sêrtê hat avêtin. 
(peyamner.com, 27.12.2010) 

ŞAREDAREK TÊ TAWANBAR KIRIN 

Şaredarê Kopê, li parêzgeha Mûşê, Cevdet Yaşar, ji 
aliyê dadgeha 14mîn a ceyazîn giran bi salek zîndan hat 
ceza kirin, ji bo ku wî di Newroza 2010 de helbesteke 
kurdî, ku wî nivîsî bû, xwend. Ew bi u propaganda 
rêxistinekê” hatiye tawanbar kirin. Parêzerê (avukat) 
wî li ber Dadgeha Bilind gilî kir. 

(avestarkurd.net, 29.12.2010) 

PLAKÊTÊN ŞAREDARIYAN BI KURDÎ 



Piştî kampanya partiya BDPê ji bo zimanê kurdî, 
şaredariya Cizîrê, weka şaredariyine din, plakêtên 
buroyên xwe bi plakêtên nuh, ku navên servîsan bi 
kurdî û tirkî nîşan didin, guherandin. Piştre, 
konfêranseke çapemeniyê, bi kurdî û tirkî, li şaredariyê, 
ji aliyê cîgirê şaredar, Adem Gölçe, û alîkara şaredar, 
Hamm Okur, hat pêk anîn. 

Şaredariya Wanê jî heman plakêtan li ser deriyên 
servîsên xwe hilawestandin (daleqandin). Bi ser de jî, 
rêxistinên partiya BDPê yên Kanîreş (Karliova) û Agirî 
(Agn) dest bi berhevkirina wajoyan (imzayan) ji bo 
kampanya duzimanî kir. 

(rizgari.org, netkurd.com, Milliyet, 29.12.2010) 


SERNIVISKAREKE BERE BI 138 SAL ZINDAN 
TÊ TAWANBAR KIRIN 

Di 30 Kanûn 2010 de , sernivîskara berê ya kovara 
heftane ya kurdî „Azadiya Welat“, Emine Demir, ji 
aliyê dadgeheke Diyarbekirê bi 138 sal zîndan, ji bo 
piştgiriya rêxistineke têrrorîst, hat tawanbar kirin. Ev 
yek, ji bo weşandina 84 gotaran li ser PKKê di 2008 û 
2009 de. Ji bo her gotareke weşandî ew bi 1 sal û 6 meh 
zîndan hatiye tawanbar kirin. 

Di Gulana buhurî de, sernivîskarekî din, Vedat Kurşun, 
bi 166 sal û 6 meh zîndan, ji bo „propaganda 
rêxistineke têrrorîst u di 103 hincetan (munasebet) de, 
hati bû tawanbar kirin. Di Sibatê de, sernivîskarekî din, 
Ozan Kilinç, bi 21 sal zîndan hati bû tawanbar kirin. 

Ev kovara heftane, ku di 1994 de ava bûye, ji 2006 de 
bûye nîşana dadmendiya (edalet) tirkî, ku wê bi bûna 
dengê PKKê tawanbar dike. 

(azady.nl, rudaw.net , 20.12.2010) 

ŞAREDAREK TÊ TAWANBAR KIRIN 

Di 30 Kanûn 2010 de , dadgeheke Diyarbekirê şaredarê 
Sêrtê, Selim Sadak, bê amadebûna wî, bi 10 meh zîn- 
dan, ji bo piştgiriya PKKê, tawanbar kir. Ji berê jî ew ji 
aliyê vê dadgehê hati bû tawanbar kirin, lê cezayê wî 
hati bû kêm kirin. 

(aknews.com, 31.12.2010) 

KARTÊN PÎROZKIRINÊ BI DU ZIMANAN ÊN 
ŞAREDAREKÎ JI SEROKÊN TIRK RE 

Di 30 Kanûn 2010 de , şaredarê Colemêrgê, Fadil Be- 
dirhaoglu, ji serok û serokwezîrê tirk re kartên pîroz- 
kirina sersalê bi kurdî û tirkî şandin. Piştre, wî ji ro- 
jnamevanan re daxuyand ku ewê di nêzîk de servîsên 
şaredariya wî plakêtên duzimanî daleqînin. 

( rizgari.org , 31.12.2010) 

SEREDANA SEROKÊ TIRK DIYARBEKIRÊ 

Di 30 Kanûn 2010 de , serokê tirk, Abdullah Gul, çû 
Diyarbekirê û tê de ji aliyê şaredarê vî bajarî, Osman 
Baydemir, hat pêşwazî kirin. Wî tê de got ku tirkî 
zimanê tenê yê fermî (resmî) yê Tirkiyê ye, lê ku kurdî 
û erebî jî hene û ew dewlemendiya çandî ya welat pêk 
tînin. Berê vê seredanê, Encumena Ewlehiya Neteweyî 
(MGK) biryar stendi bû ku tirkî zimanê tenê yê fermî 
yê Tirkiyê ye. 

Şaredarê Diyarbekirê ferhengeke kurdî-tirkî, ku ji 
40.000 gotinan pêk hatiye, pêşkêşî Gul kir û jê re mafê 
bikarnanîna her du zimanan li servîsên şaredariyî got. Û 
wî got jî ku Kurd mafê desthilata (iktidar, sulta) navçeyî 
ya siyasî û idarî jî dixwazin. 

Bi hinceta vê seredanê, 5 partî û rêxistinên kurdî, HAK- 
PAR, KADEP, Tevgera Dêmokratên Şoreşger ên Kurd, 
Koma Dyalogê Dicle Firat û Lêgerîna Kurdên 

Dêmokrat, daxuyaniyeke çapemeniyê weşand. Wan tê 
de got ku pirsa kurdî neteweyî ye û xwest ku ew bi 
awakî dad (adil) û dêmokratîk, li gora pîvanên UNê 
(Rêxistina Neteweyên Yekbûyî), Yekîtiya Ewropî, 
Konseya Ewropa û yên din, bê çare kirin. Û wan ji 


Tirkiyê xwest jî ku rewşên weha ku li welatên din hene 
weka kanî „rêfêrence“ bistîne. 

(Çapemeniya kurdî û tirkj 31.12.2010) 


KURDISTANA IRAQE 



85.000 KARSAZ LI KURDISTANE 

Serokê oda bazarganiyê ya Kurdistana Iraqê, Dara Celîl 
Xeyat, daxuyand ku li 3 parêzgehên Kurdistanê 85.000 
karsaz (businessmen) hene û ku ew bi anîna hebûnan 
(importation), bi birêvebirina şirket û fabrîkan û şaxên 
din ên bazarganiyê xerîk (mijûl) in. Û wî got jî ku ji bo 
ku meriv bibe bazargan divê ku ciyekî wî yê naskirî 
hebe û di warekî bazarganiyî de pispor (mutehassis) be. 
Bi ser de jî, wî got ku ji bo ku bazargan pisportir bibin, 
pêwendiyên wan bi odeyên bazarganiyê yên cihê li 
cihanê, bi riya odeyên Kurdistanê ku tecrube dikin ku 
wan pêş de bibin û bigihînin asta (sewiye) 
bazarganiyeke nûjen, hene. 

( rudaw.net , 04.12.2010) 

NIMÎNENDETIYA KURDISTANÊ LIISPANYA 
Di 02 Kanûn 2010 de , bi merasîmekê li Medrîdê, 
vekirina nimînendetiya Herêma Kurdistana Iraqê li 
Ispanya bû. Nimînendeyê kurd, Daban Şedleh, 
xweşhatina mêvanên ku ji nav wan balyozê (seEr) Iraqê 
li Ispanya, Dr. Ziyad Xalid, û nimînendeyên navçeyên 
baskî û katalanî hebûn, xwest. Li dawiyê, fîlmeke 
belgeyî li ser dîrok, şareyarî (medeniyyet) û çanda gelê 
kurd hat nîşan dan. 

( pukmedia.com , 02.12.2010) 

ÊRÎŞ LI NAYÇEYÊN EREBKIRÎ YÊN kuR- 
DISTANÊ 

Li taxeke Kerkûkê, kesên nenas ên çekdar bombeyek 
avêt ser buroya polîs. 3 polîs birîndar bûn. 

( peymaner.com , 04.12.2010) 

Di 14 Kanûn 2010 de , du bombe li Kerkûkê, li nêzîkî 
buroya hêzên ewlehiyê, teqiyan. Kesek hat kuştin û du 
jî birîndar kirin. 

( pukmedia.com , 14.12.2010) 

Di 21 Kanûn de , li gundê Qizirbatê, qezayê Xaneqînê, 
bombeyek li ser erebeya berpirsiyarekî partiya Yekîtî 
Niştimanî Kurdistan teqiya. Berpirsiyar, Şelal Ehmed 
Elî, hat kuştin. 

( pukmedia.com , 21.12.2010) 



Di 23 Kanûn de , bombeyek li ser pageriyeke (polîsê 
gerrok) leşkerî, li qezayê Reşadê ku girêdayî Kerkûkê 
ye, teqiya. Serbazek (esker) hat kuştin. 

( pukmedia.com , 23.12.2010) 

ŞANDEKE PIROLÎ LI AMERÎKA 

Li ser tewsiya serokê Kurdistana Iraqê, Mesûd Berzanî, 
şandeke olî bi serokatiya Şêx Muhammed Şakelî, 
wezîrê berê yê weqfên olî, gerrek li Amerîka kir. Ew ji 
nimînendeyên hemî olên ku li Kurdistanê hene pêk hati 
bû. Şande rastî jimareke mezzin ji nimînendeyên 
sazendeyên (muessesse, institutions) fermî û yên 
zanîngehan, û bijareyên (êlites) ramyariyî (siyasî) û 
akadêmîk hatin, ji bo ku ji wan re rewşa Kurdistana 
Iraqê di warê hevjiyana olî de ravekin. Wê karî bû 
şirketeke amerîkî ya fîlman iqna bike ku fîlmeke 
belgeyî li ser rewşa nuha ya Kurdistanê çêke. 

( pukmedia.com , 07.12.2010) 

Ev seredan piştî qirkirina filleyan li dêreke Bexdadê û 
reva nêzîkî 1.000 malbatên fille Kurdistana Iraqê bû 
(Buroya Kurdî : li bultena me ya berê, N° 68, binêre). 

KONGREYA 13mîn A PDKê : MAFÊ ÇARENÛSÎ 
Di 11 Kanûn 2010 de , li Hewlêrê kongreya 13mîn a 
PDKê (Partî Dêmokratî Kurdistan), bi amadebûna 
jimareke mezzin ji nimînendeyên hukûmetên iraqî, tirkî 
û amerîkî, û yên Yekîtiya Ewropî, bû. 

Di axaftina xwe ya vekirinê de, li ber 1.300 kesan, 
serokê Kurdistana Iraqê, Mesûd Berzanî, bi awakî kûr 
rewşa Kurdistanê û daxwaziyên wê yên ku hîn ne hatine 
bi cî anîn, weka vegerandina navçeyên ku di dema 
Saddam Huseyn de hati bûn ereb kirin, ku Kerkûk ji 
wan e, ji Kurdistanê re, ravekirin. Û ew li ser reşa 
Kurdan li perçeyên din ên Kurdistanê û mafê çarenûsî 
yê gelê kurd peyivî. 

Kongre li bin duruşma (slogan) „Nuhkirin, Dadî û 
Bihevrejiyan“ derbas bû. Gelek biryarên girîng li ser 
bêtir dêmokrasî û nuhkirin li hundirê partiyê hatin 
stendin. Çapemeniya tirkî û erebî li ser vê babetê gelek 
nivîsî. 

(Çapemeniya kurdî, tirkî û erebî, 12.12.2010) 

ŞANDEKE TOSKANI LI KURDISTANE 

Di 15 Kanûn 2010 de , wezîrê çandê û cuhanan ê 
Kurdistana Iraqê, Kawe Mehmûd, pêşwaziya şandeke 
herêma Toskanê, li Italya, kir. Her du alî li ser mafên 
mirov, mafên jinan, parastina xwezayê (tabîet) û 
têkoşîna li dijî têrrorîsma cihanî giftûbêj kir û 
daxwaziya xwe ya hevkariyê, di warên ramyariyî, aborî 
û çandî de, nîşan da. 

( peyamner.com , 15.12.2010) 

ŞANDEKE KURDISTANÊ LI UKRANYA 
Di 15 Kanûn 2010 de , protokoleke bazarganiyî li Dnipr 
Petrovski, li Ukranya, di navbera şanda Import-Exportê 
ya Kurdistana Iraqê û Encumena Kar a ukranî de hat 
wajo (imza) kirin. Ev yek, piştî civînên ku çend rojan 
ajot (dewam kir). 

Serokê şanda kurdî, Şêx Mustafa Abdurrahman, got ku 
berê wajokirina vê protokolê, şanda wî beşdar bû 
konfêranseke mezzin a bazarganiyî ku ji aliyê 
Encumena Kar a ukranî hati bû pêk anîn. 

( peyamner.com , 16.12.2010) 

KONSUXANEYEKE MISRÎ LI KURDISTANÊ 

Di 25 Kanûn 2010 de , konsulxaneyeke misrî li Hewlêrê 
ji aliyê wezîrê misrî yê karên derve, Ahmed Abdul- 
Khayt, bi amadebûna wezîrê iraqî yê karên derve 
Huşyar Zîbarî (Kurd), serokê parlementa Kurdistanê 
Dr. Kemal Kerkûkî, wezîrê kurd ê hundir Kerîm Sincarî 
û jimareke mezzin ji berpirsiyarên ramyariyî yên kurd û 
iraqî, hat vekirin. Berê rojekê, wezîrê misrî rastî serokê 
Kurdistanê, Mesûd Berzanî, hat. 

(peyamner.com, _ pukmedia.com, _ aknews.com , 

26.12.2010) 

BEŞEKE ZANÎNGEHÎ YA HUQÛQÊ YA 
KURDISTANÊ LIIRAQÊ YEKEMÎN E 
Ji 11 heta 13 Kanûn 2010 , li Hewlêrê yariyek 
(concours) di navbera 17 beşên zanîngehî yên huqûqê li 
tevayiya Iraqê, ji bo amadekirina yariyeke din a 
navneteweyî ku ewê li Amerîka di Adar 2011 de bibe, 
bû. Beşa huqûqê ya zanîngeha Duhokê, li Kurdistana 
Iraqê, bû yekemîn. Yaneya (êquipe) biserketî ji 6 
xwendekaran, ku ji wan 3 keç, pêk hati bû. 
(peyamner.com, 27.12.2010) 

KONFÊRANSEK LI SER LÊGERÎNA ZANYA- 
RIYÎ LI KURDISTANÊ 

Ji 16 heta 18 Kanûn 2010 , li Hewlêrê konfêransek bi 
navê „Revitalizing Research in Kurdistan 44 (Vejandina 
Lêgerînê li Kurdistanê) ji aliyê wezareta perwerdeya 
bilind û lêgerîna zanyariyî (ilmî) ya Kurdistana Iraqê 


hat pêk anîn. Mêvanên ji 18 welatan beşdarî wê bûn. 
Serokwezîrê kurd, Dr. Behrem Salih, tê de beşdar 
vexwendin (dawet kirin) ku pêwendiyan bi hev re bikin 
û alîkariya berhemanînê (investissement) di warê 
lêgerîna akadêmîk û zanyariyî de li Kurdistanê bikin. U 
wî got jî ku hukûmeta wî 100 milyon dolar ji bo 
xwendina li derve terxan kirine. 

(peyamner.com, 28.12.2010) 

NEXWENDABÛN LI KURDISTANÊ 16% YE 
Di 28 Kanûn 2010 de , wezîrê kurd ê perwerdê, Sefîn 
Diezyî, daxuyand ku di 2010 de nexwendabûn (anal- 
phabêtisme, nezanebûna xwendin û nivîsînê) li Kurdis- 
tana Iraqê 16% ye, ku di 2000 û 2001 de ew 37% bû, û 
ku li dawiya 2015 ewê dakeve 10%. Û wî got jî ku ev 
pêşveçûna zû bi saya nexşeyeke (plan) vekirina dibista- 
nên perwerdeya bilez (acil)^ yên êvarê ji bo kesên 
mezzin, bû. 

Nuha, li 3 parêzgehên Kurdistanê 88 dibistanên per- 
werdeya bilez, ku 15.585 kes tê de dixwînin, hene. Ew 
ji bo kesên ku dibistanê berda bûn û ku temenê (umr) 
wan nahêle ku vegerin polên (sinif, classe) normal in. 
(peymaner.com, 28.12.2010) 


SEROKE KOREYA BAŞUR NIŞANA DIPLOM- 
SIYÊ DIDE NÊÇÎRVAN BERZANÎ 
Di 29 Kanûn 2010 de , serokê Koreya Başûr, Li Mion 
Bak, nîşana dîplomasiyê, Gwan Gwan, da serokwezîrê 
berê yê Kurdistan Iraqê, Nêçîrvan Berzanî. Ev yek, ji 
bo ku wî roleke mezzin di pêwendiyên dîplomatîk ên di 
navbera Koreya Başûr û Kurdistanê de lîzti bû. Ev 
nîşan ji serokên dewletan ê ku di avakirina pêwendiyan 
bi dewletên din re de jîndar (aktîf) in re tê dayîn. Nuha, 
Nêçîrvan Berzanî cîgirê serokê partiya PDKê ye. 
(Capemeniya kurdî, 30.12.2010) 

Çend sal leşkerê koreyî beşdar bû bû pêşdebirina sîvîl a 
Kurdistana Iraqê (Buroya Kurdî) 

FILLE LIIRAQÊ TÊN KUŞTIN 

Di 30 Kanûn 2010 de , 6 bombe li taxên cihê yên fil- 
leyan, li Bexdadê, di navbera katjmêr (saet) 19 û 20 e, 
teqiyan. 2 kes hatin kuştin û 12 birîndar kirin. 

( avestakurd.net , _ 30.12.2010; _ peyamner.com, 

31.12.2010) ~ 

Ev cara duyemîn de ku, ji Teşrîn 2010 de, fille li Iraqê 
dibin nîşan (Buroya Kurdî : li bultena me ye buhurî bi- 
nêre). 

KURDISTANA ÎRANÊ 


ÇALAKVANEN KURD TEN RAGIRTIN 
Di 06 Kanûn 2010 de , sê çalakvanên kurd, Rahman 
Razxadîv, Mecîd Meryemî û Abdollah Rayegan, ji aliyê 
servîsên dizzî yên îranî hatin ragirtin û birin zîndana 
Merîwanê, li Kurdistana îranê. Tu agahdarî li ser rewşa 
wan a nuha nîn e. 

Ji sê mehan de, ji 30 çalakvanên ramyariyî, çandî û 
wêjeyî (edebî) yên kurd bêtir li bajarê Merîwanê hatine 
ragirtin. Di Hezîran 2010 de, Amnesty International 
êşkence, îdam û girtina rojnamevan, xwendekar û ro- 
nakbîran teşhîr kiri bûn. 

(azady.nl 06.12.2010) 

LAŞÊ ÇALAKVANEKÎ KURD HUNDA BÛ 

Şervanekî berê yê partiya kurdî PDK-Î, Hesen Hesen- 
zade, li Finlanda ku tê de dijiya di 20 Teşrîn 2010 de 
mir. Ew li bajarê xwe Mako, li Kurdistana Iranê, hat gor 
kirin. Piştî çend rojan malbata wî dît ku gora wî hati bû 
vekirin û ku laşê wî hunda bû bû. Li gel hemî tecru- 
beyên wê li bal kesên fermî yên îranî, wê tu bersîv ne 
stend. 

(Heftenama Rûdaw, N° 76, 21.12.2010) 


IDAMA KURDEKI TE RAWESTANDIN, ENDA- 
MÊN MALBATA WÎ TÊN RAGIRTIN 

Di 26 Kanûn 2010 de , çalakvanekî cuhan ê kurd, Habî- 
bullah Latîfî, ewê bihata îdam kirin. Lê bi saya kampa- 
nyeke mezzin a navneteweyî, daxwaziya serokê Iraqê 
Celal Talabanî û riswakirinên (protêsto) Kurdan li ci- 
hanê, ev îdam hat rawestandin. Lê, piştre, 7 endamêi 
malbata wî hatin ragirtin ! 



Latîfî, endamekî partiya PJAKê (baskê îranî yê PKKê), 
di 2007 de hati bû ragirtin û ji aliyê dad: 

Kurdistana Iranê, bi dijminbûna Xwedê hati bu tawan 
bar kirin. Di 18.02.2009 de, wî hukmê îdamê, bê ama- 
debûna parêzerekî, stendi bû. 

(avestakurd.net, peyamner.com, 

29.12.2010) 

Li gora malpera www.en -Jtrana , jimara kesên ku hatin 
ragirtin 20 bû. Ji wan 8 endamên malbatê û 12 mêvan. 
Nêzîkî 30 endamên servîsên dizzî bi şev ketin mala dê û 
bavê Latîfî û bi tundî (şiddet) êrîşî herkesî kir. 



com, 26 pu 


KURDISTANA SURIYE 


ÎÛI 

NIVISKAREK TE RAGIRTIN 

Di 25 Teşrîn 2010 de , endamên ewlehiya ramyariyî ya 
sûrî nivîskarê kurd Abdussalam Abdullah Hacî Ibrahîm, 
ku bi navê Siyamend Ibrahîm hatiye nas kirin, ragirt. Di 
destpêkê de, jê re ferman hat dayîn ku biçe birêvebiriya 
ewlehiya ramyariyî li Qamişlî. Piştre, ew hat birin birê- 
vebiriya Hesîçê. 



Di 28 Teşrîn de , dadmendê (hakim) tenê yê leşkerî yê 
Qamişlî biryar stend ku divê ku tabanwarkirî li zîndanê 
bimîne û dosya wî şand dozkarê (procureur) Helebê. 
Nuha Ibrahîm li zîndana Qamişlî ye û daxwaziya parê- 
zerê wî ku bê azad kirin ne hat pejirandin (qebûl kirin). 
Berê ragirtina wî bi çend hefteyan, wergerandineke bi 
kurdî ya destana Gilgameş li nav çanta wî, li xala sînorî 
ya Qamişlî-Nuseybînê (li Kurdistana Tirkiyê), hati bû 
dîtin. Ibrahîm ev metn li Tirkiyê stendi bû. 
(kurdwatch.org, 01.12.2010) 

ÇAR ÇALAKVAN TÊN TAWANBAR KIRIN 

Di 28 Teşrîn 2010 de , dadmendê tenê yê leşkerî yê 
Qamişlî Şêxmûs El-Hesen, Xelîl Ibrahîm Muhammed, 
Muhammed Şêxmûs îsa û Abdusselam Şêxmûs Meh- 
mûd bi 6 meh zîndan û cezayê 100 lîreyên sûrî, li gora 
bend 307 a zagona (qanûn) cinaî, tawanbar kirin. Ev 


yek, ji bo ku ew beşdar bû bûn bîranîna nijadkujiya 
Halabca, li Kurdistana Iraqê. Piştre, ev ceza hat daxistin 
3 meh zîndan. Bi ser de jî, li gora bend 65, ewê di dema 
girtina xwe de ji hemî mafên xwe yên sîvîl bêpar 
(mehrûm) bibin. 

(kurdwatch.org, 02.12.2010) 

XWENDEKAREK TÊ TAWANBAR KIRIN 

Di 28 Teşrîn 2010 de , dadmendê leşkerî yê Qamişlî 
xwendekarekî kurd û endamê partiya Azadî, Welîd 
Muhammed Elî Huseyn, bi 6 meh zîndan û dayîna 
cezayê 100 lîreyên sûrî, li gora bend 307 a zagona cinaî, 
hat tawanbar kirin. Bi ser de jî, li gora bend 65, ew di 
dema girtina xwe de ji mafên xwe yên sîvîl hat bêpar 
kirin. 

(kurdwatch.org, 04.12.2010) 

5 MIRÎ Û BIRÎNDAR LI ŞAMÊ 

Li dawiya Teşrîn 2010 , piştî pevçûnan di navbera hêzên 
ewlehiyê yên sûrî û jimareke kesan li Şamê, 5 kes mirin 
û çend jî birîndar bûn. Li gora malpera „suryun.net“, 
sedema vê yekê ew bû ku hin welatvan fotoya serokê 
sûrî Beşşar El-Esed şewitandi bû. 

(avestakurd.net, 04.12.2010) 

GUHERANDINA CIYÊN KAR ÊN KARMENDÊN 
KURD 

Di 22 Teşrîn 2010 de , parêzgarê Hesîcê biryar stend ku 
Muhammed Xeyr Suleyman Bango, çalakvanekî 
ramyariyî yê kurd û alîgirê Partiya Yekîtî, ji buroya wî 
ya saxiya dibistanî li Dirbêsiyyê, li Kurdistana Sûriyê, 
derxîne û bişîne buroya perwerdê ya Hesîcê. Ev buroya 
dawîn 60 km ji mala wî ya li Amûdê dûr e. Di du salan 
de, ev cara 4mîn e ku ciyê karê Bango tê guherandin. 
Hozan Emîn Hac Hemo, ku ew jî çalakvanekî ramyariyî 
û alîgirê partiya kurdî Yekîtî ye, ji buroya postê ya 
Amûdê hat şandin buroya Hesîçê. 

( kurdwatch.org , 06.12.2010) 

Di 08 Kanûn 2010 de , li gora rêxistina kurdî ya mafên 
mirov, DAD, karmendekî nexweşxana Dêrikê, Behzad 
Xelîl Muhammed, hat şandin nexweşxana Hesîçê, 200 
km dûrî mala wî. Ev yek, piştî 26 sal xizmet. 

DAD ji kar desxistina mamosteyekî kurd, Kamîran Hac 
Elî, jî teşhîr kir. Elî ji du salan de li gundê xwe, Gamîş, 
li nêzîkî Dêrikê, mamoste bû. 

( dvestakurd.net , _ 10.12.2010; _ kurdwatch.org , 

13.12.2010) 

DU ÇALAKVAN TÊN TAWANBAR KIRIN 

Di 20 Hezîran 2010 de, dadmendê leşkerî yê Qamişlî 
Welat û Salaheddîn Eyyûb Muhammed bi 6 meh 
zîndan, li gora bend 307 a zagona cinaî, tawanber kirin. 
Piştre, ev ceza 4 meh hat kêm kirin. Ev biryar li ser 
bingeha bend 288 a zagona cinaî bi biryarnameya 
serokatiyê N° 22, a 24 Sibat 2010, hat stendin. 

Ev kes ne bitenê bi hebûna weşanên bi kurdî yên 
partiya „E1-Partî“, lê bi nivîsîna nîşankan (not) li ser 
van weşanan jî hatine tawanbar kirin. 

( kurdwatch.org , 08.12.2010) 

DU SERBAZ TÊN KUŞTIN 

Di 09 Kanûn 2010 de , rêxistina kurdî ya mafên mirov, 
DAD, got ku serbazekî (esker) kurd, Muhammed Celal 
Muhammed, bi awakî sirrî (ecêb), dema ku xizmeta 
xwe ya leşkerî li parêzgeha Humsê dikir, hat kuştin. Ef- 
serên (zabit) ku laşê wî radestî malbata wî kir got ku ew 
ji sedema şokeke êlêktrîkî miriye ! 

Ev serbazê 9mîn e ku di 2010 de û 44mîn ji 2004 de, 
mêjuya (tarîx) serhildaneke kurdî ya gelek girîng, tê 
kuştin. Malbatên ku laşên zarokên xwe distînin dibêjin 
ku tê de şopên êşkence û kuştinê dibînin. Lê serbaz ji 
wan re dibêjin ku ev „qeza“ bûn ! 

( afflfflfcs.com , 09.12.2010) 

Kurdekî din, Yûsiv Ferhan, ji Dirbêsiyyê, çend roj berê 
kutahbûna (xelabsûn) xizmeta wî ya leşkerî hat kuştin. 
Laşê wî hat dayîn malbata wî. 

( dvestakurd.net , 23.12.2010) 


ÇÛNA KURDISTANA IRAQÊ JI DU RAMYARAN 
RE QEDEXE YE 

Desthilatên sûrî ji Dr. Abdulkerîm Beşşar, sekreterê 
Partî Dêmokratî Kurdistana Sûriyê (El-Partî) û Mu- 
hammed Salih Gado, endamê buroya siyasî ya Partiya 
Kurdî ya Çep li Sûriyê, qedexe kir ku biçin Kurdistana 
Iraqê, ji bo ku beşdar bibin kongreya PDKê (li jor, Kur- 
distana Iraqê binêre). 

(kurdwatch.org, 16.12.2010) 

PENABEREKÎ QIBRISÊ TÊ RAGIRTIN 

Di 04 Kanûn 2010 de , endamên ewlehiya ramyariyî 
(siyasî) ya Hesîçê Ciwan Yûsif Muhammed, ku di Hezî- 
ran 2010 de ji Qibrisê hati bû vegerandin û ku diviya bû 
ku pasaporta xwe li firokexana Şamê vegerîne, ragirt. 
Piştre, ew çend caran ji aliyê servîsên ewlehiyê hat jê 
pirsîn. Li Qibrisê, Muhammed û penaberên din ên kurd 
çend rojan mangirtineke (grêv) birçîbûnê, ji bo riswaki- 
rina vegerandina xwe, kiri bû. 

(kurdwatch.org, 17.12.2010) 

JINEKE KURD TÊ TAWANBAR KIRIN 

Dadgeha leşkerî ya Helebê Fatma Ahmed Hawol bi sa- 
lek û nîv zîndan hat tawanbar kirin. Ew, li gora bend 

287 a zagona cezayî ya sûrî, bi kirinên têkdar (ên ku xe- 
rab dikin), ku pêwendiyên Sûriyê bi welatên din re tev 
li hev dikin, hatiye tawanbar kirin. 

(avestakurd.net, 18.12.2010) 

KURDEK TÊ TAWANBAR KIRIN 

Di 16 Kanûn 2010 de , dadgeha 3mîn a Helebê, Dr. 
Muhammed Xelîl Ebdî bi 3 meh zîndan, li gora bend 

288 a zagona cinaî, tawanbar kir. 

(kurdwatch.org, 20.12.2010) 

3 KURD TÊN RAGIRTIN 

Di 19 Kanûn 2010 de , sê Kurd, her du helbestvan, 
Umer Ebdî Ismaîl û Abdulsamad Huseyn Mehmûd, û 
Ehmed Fettah Ismaîl, xwediyê eywana fêstivala salane 
ya helbesta kurdî, hatin ragirtin. Her duyên pêşîn bi 
pêkanîna vê fêstivalê hatine tawanbar kirin. 

Wê rojê, berê destpêkirina fêstivalê, hêzeke tevlihev a 
polîsên siyasî û sîvîl, bi hogiriya berpirsiyarê navçeya 
Çilaxa, ciyê fêstivalê, li gundê Reşikê, vegirt (işgal kir), 
kartên zanavê (nasname, kimlik, hewiyye) yên 
helbestvanan xwestin û ajoyên (şoffor) ku xelk anî bû 
fêstivalê birin jêpirsînan. 

(avestakurd.net, _ 22.12.2010; _ kurdwatch.org, 

26.12.2010) 

6 KES TÊN ÊŞKENCE KIRIN 
Di 04 Teşrîn 2010 de , endamên polîsê leşkerî li 
Rumeylanê Mehmûd Mehmûd Zubeyr, bavê wî Zubeyr 
Mehmûd Hesen, Huseyn Şeref Abdullah, Ahmed Şeyxo 
Muhammed Elî, bavî wî Muhammed Elî Şeyxo Isa, û 
Abdulqadir Xalo Muhammed ragirtin. Ew bi xwestina 

derketina ji welat bi awakî illêgal hatine gûman (şibhe) 
kirin. 

Di 11 Teşrîn de , ew hatin birin birêvebiriya polîsê 
ramyariyî yê Hesîçê. Di dirêjayiya jêpîrînê de ew bi 
mêtoda ku jê re „dûlab“ (tekerên ereban) dibêjin (meriv 
dixin nav tekerekê) û bi lêxistinê hatin êşkence kirin. 

Di 19 Kanûn 2010 de , dadgeha cinaî ya Qamişlî biryar 
stend ku van her sê kesan, li hemberî dayîna cezayê 
1.000 lîreyên sûrî, azad bike. 

( kurdwatch.org , 23.12.2010) 

DERMANFIROŞEK TÊ RAGIRTIN 

Di 23 Kanûn 2010 de , endamên servîsên dizzî yên 
leşkerî li Qamişlî dermanfiroş Welîd Mehmûd Yûsif, 
endamê rêxistina kurdî ya parastina mafên mirov û 
azadiyên giştî li Sûriyê (DAD), ragirt. 

( kurdwatch.org , _ 28.12.2010; _ avestakurd.net , 

29.12.2010) 


ZUHABUN LI KURDISTANA SURIYE 

Rojnama amerîkî New York Times rapporek li ser 
zuhabûnê li Kurdistana Sûriyê weşand. Rapporê dîtina 
encumena UNê (Rêxistina Neteweyên Yekbûyî) ya 
mafê xwarinê weşand : Rûniştevanên Bakurê-Rojavaya 
Sûriyê (Cezîrê) 85% ji keriyên xwe hunda kirin û 
zuhabûnê zarar da 1.300.000 kesan. 


Rappor peyt (isbat) dike ku planên şaş ên hukûmeta sûrî 
sedema giranbûna vê pirsê ye. Di navbera 1988 û 2000 
de, wê 15 milyar dolar ji bo projeyên avdanê, bê ku 
plan û projeyên wê encam (netîce) bibin, sarf kirin.U 
ew dibêje jî ku sedema têkdana (xerabkirin) çandinê 
kesên berpirsiyar, ne bitenê zûhabûn (kêmbûna 
baranan), e. Rapport dibêje jî ku ev hukûmet nahêle ku 
rojnamevanên biyanî li ser vê pirsê binivîsin û ku 
berpirsiyarên wezareta çandinê biçin vê navçeya ku 
hema tevayiya genim û pembuyê Sûriyê derdixîne. 

( avestakurd.net , 29.12.2010) 

NÛÇEYÊN ÇANDÎ YÊN KURDÎ LI CIHANÊ 


FILMEKE KURDI LI ALMANYA 

Fîlma „Li New Yorkê 5 Minare”, ya fîlmçêkerê kurd ê 
Tirkiyê, Mahsum Kirmizigul, li eywanên sînema yên 
Almanya hat nîşan dan. Ew li ser pirsa radîkalbûna 
islamî radiweste. 

(Heftenameva Rûdawê, N° 73, Teşrîn 2010) 

SEMÎNEREK LI SER SÎNEMA KURDÎ LI MISRÊ 

Di 01 Kanûn 2010 de , Rêxistina Piştgiriya Sînema li 
Qahirê semînerek li ser sînema kurdî, kûrbûna 
pêşveçûna wê û imkanên wê kir, ji bo xurtkirina 
pêwendiyên kurdî-misrî di vî warî de. Ev semîner di 
çarçeva Festivala 34mîn a Navneteweyî ya Sînema bû. 
(pukmedia.com, 02.12.2010) 

WERGERANDINA DESTANEKE KURDÎ BO 
TIRKÎ 

Cara yekemîn wezareta çand û guzariyê (tûrîsm) li 
Tirkiyê wergera bi tirkî ya destana kurdî ya navdar 
„Mem û Zîn“, ya helbestvanê sedsala 17mîn Ehmedî 
Xanî, weşand. Rûpelên ku tê de nivîsa aslî (orîjînal) ya 
bi tîpen erebî, rûpelên nivîsa aslî bi tîpên latînî, û yên 
wergerandina tirkî li dû hev in. 

Di dema pêşkêşkirina pirtûkê de, wezîrê tirk ê çandê, 
Gunay, perçeyeke piçûk ji pirtûkê xwend û got : „Ev 
pirr şairî û kartêker e (ku li ser meriv te’sîr dike). Ew ji 
kûrayiya dil tê. Bi kîjan zimanê Anatolya be, bîna vê 
axê, bedewbûna kulîlkên van ciyan û bayekî hênik jê 
tên u . 

(netkurd.com, azady.nl, pukmedia.com, 02.12.2010) 


RDI LI CIH 


NAVMALIYEK SERAMIKAN LI KURDISTANA 
IRAQÊ PÊŞAN DIDE 

Di 01 Kanûn 2010 de , navmaliyeke (xizmetçi) kurd, 
Evîn Xelîl, 26 salî, peykerên (heykel) xwe yên ji 
sêramîk li pêşangeha „Huner û Tebîet“ê, ku ji aliyê 
Rêxistina Hevaltiya Kurdistan-Koreya Başûr li Hewlêrê 
hat pêk anîn, pêşan dan. Seroka rêxistinê, Naz 
Felekeddîn, got ku rêxistina wê dixwaze ku „jîndarbûn 
û ênêrjiya jina kurd u nîşan bide. U wê got jî ku ev 
biryar bi hinceta (munasebet) kampanyeke rakirina 
tundiyê (şiddet) li dijî jinan, ku di 25 Teşrîn 2010 de li 
Kurdistana Iraqê hat dest pê kirin, hat stendin. 
(aknews.com, 02.12.2010) 

FÊSTIVALA FOLKLORA YEZÎDÎ LI KURDIS- 
TANAIRAQÊ 

Di 03 Kanûn 2010 de , Fêstivala Çand û Hunera Dest a 
Kurdên Yezîdî li perestgeha yezîdî Laliş dest pê kir. 
Destgehên (alet) çandin û çinînê, cill û xwarin, û pirtû- 
kên ku ji aliyê Kurdên Yezîdî yan li ser wan hatine ni- 
vîsîn hatin pêşan dan. 

(aknews.com, 03.12.2010) 

FÎLMÊN KURDÎ LI FÊSTIVALA FÎLMÊ YA TE- 
HRANÊ 

Di destpêka Kanûn 2010 de , Fêstivala 27mîn a Navne- 
teweyî ya Fîlma Kurt li Tehranê, li Iranê, dest pê kir. 16 
fîlm ji Kurdistana îranê hatin nîşan dan. 3.500 fîlm, ji 
100 welatan, tê de hatin nîşan dan. Fransa, bi 411 fîl- 
man, beşdara herî mezzin bû. Piştre, Almanya bi 213, 

Ispanya bi 188, Ingiltere bi 182 û Brazîlya bi 169 fîl- 
man. 

( azady.nl , 05.12.2010) 

ÇAPEKE NUH BI TIRKÎ YA DÎWANA MELAYÊ 
CIZÎRÎ 

Weşanxana kurdî Nûbihar nuh berhema bi tirkî ya Prof. 
Dr. Abdulbaki Turan, ya bi navê « Melayê Cizîrî Divam 
ve Şerhi » (Dîwana Melayê Cizîrî û Şirovekirina wê), 
weşand. Ev zanayê olî bi salan li ser amadekirina vê 
weşanê xebitî. Melayê Cizîrî yek ji navdartirîn helbest- 
vanên kurd ên sedsala 16mîn e. 

( nefel.com , 06.12.2010) 

XELATEK JI FÎLMEKE KURDÎ RE LI ISTAN- 
BÛLÊ 

Rlma kurdî « Beriya Tofanê“, ya fîlmçêkerê kurd Ferit 
Karahan, Xelata baştirîn afirandin li Fêstivala Navne- 
teweyî ya Fîlma Kurt a Istanbûlê stend. Fîlm bi per- 
çeyekê ji Tewratê dest pê dike û li ser pirsa otorîtarîsmê 
(diktaroriyê) li hemî astan (sewiye) : a dewletê, a bav 
... radiweste. 

(Heftenameya Rûdawê, N° 74, 07.12.2010) 

TAHLÎLKIRINA ROMANA KURDÎ 

Du nivîskarên kurd ên Tirkiyê, Abidin Panlti û Özlem 
Galip, pirtûkek bi tirkî, bi navê « Kurt Romam Okuma 
Kilavuzu » (Klavyeya Xwendina Romana Kurdî), nivîsî 
û ew ji aliyê weşanxana Sel hat weşandin. Amanca ni- 
vîskaran ew e ku peyt (isbat) bikin ku dîtinên kesên ku 
dibêjin ku wêje (edebiyat) û romana kurdî nîn in çewt 
in. Ew tê de li ser destpêka hebûna romana kurdî, kesên 
ku berê afirandina wê hebûn û rê li ber wê vekir, û li ser 
damezrana (structure) wê dipeyivin. Û ew tê de berhe- 
mên jimareke mezzin a romannivîsên kurd, ên kevn û 
nuh, tahlîl dikin. 

Abidin Panlti ji zû de di beşa « Kurdili » (Zimanê 
kurdî) de, li rojnama tirkî « Radikal »ê dixebite. Özlem 
Galip li Ingilterê dijî û doktorayekê li ser romana kurdî 
amade dike. 

(Capemeniya kurdt 08.12.2010) 

PIRTUKEK LISER KURDEN ALMANYA 

Pirtûkeke lêkolînê, bi navê « Kurdên Almanyayê », bi 
kurdî ji aliyê civakzan (sociologue) Zeki Özmen, Kur- 
dekî Tirkiyê ku li Almanya dijî, hat nivîsîn û ji aliyê 
weşanxana Ronahî, li Diyarbekirê, hat weşandin. Nivîs- 
kar tê de li ser Kurdên pêşîn ên ku di dema imperato- 
riyên Osmanî û Farisî de çû bûn Almanya dipeyive. 
Piştre, ew pêlên cihê yên çûna vî welatî û sedemên wan 
wasf dike. Li dawiyê, ew navên rêxistinên ku tê de ha- 
tine ava kirin û rewşa wan a nuha dibêje. 

( avestakurd.net , 09.12.2010) 


PIRTUKEK BI TIRKI LI SER KURDAN 

Nivîskar û lêger Rohat Alakom, Kurdekî Tirkiyê ku li 
Swêdê dijî, pirtûkeke bi tirkî li ser Kurdan, bi sernivîsa 
« Turk Edebiyatmda Kûrtler » (Kurd di Edebiyata Tirkî 
de), nivîsî. Ew ji aliyê weşanxana kurdî Avesta, li Is- 
tanbulê hatiye weşandin. 

( nefel.com , rizgari.org, aknews.com , 09.12.2010 ; puk- 
media.com , 13.12.2010) 

FÊSTIVALA FÎLMA KURDÎ LI ROMA 

Di 09 Kanûn 2010 de , Fêstivala 3mîn a Fîlma Kurdî li 
Roma, li Italya dest pê kir. Ewê sê rojan bajo û fîlmên 
belgeyî û yên kurt, ku ji aliyê fîlçêkerên ji perçeyên 
cihê yên Kurdistanê û ji revendê (diaspoijg^ewê tê de 
bên nîşan dan. 

( pukmedia.com , 09.12.2010) 




PEYKERE JINEKE ŞOREŞGER LI KURDIS- 
TANA IRAQÊ 

Di 09 Kanûn 2010 de , |j Parka Peykeran (heykel), li 
bajarê Suleymaniyê, merasîma vekirina peykerê jina 
kurd a navdar, Hapsaxanî Naqîb, ku ji aliyê peykertiraş 
Ranj Osman Çewar hatiye çêkirin, bû. Di 1940 de, ev 
xatûn rêxistina yekemîn a jinên kurd li Kurdistana Iraqê 
ava kiri bû. Ji bo ku ew mamoste bû, wê hemî jiyana 
xwe da gihandina jinên kurd û têkoşîna ji bo doza kurdî. 
(aknews.cm , 10.12.2010) 

3 XELAT JI SÎNEMA KURDÎ RE LI BEXDADÊ 

Ji 04 heta 08 Kanûn 2010 , li Bexdadê Festivala lmîn a 
Fîlma Cîranên Iraqê bû. 3 fîlmên kurdî tê de xelat sten- 
din : Xelata baştirîn lîzvan (aktor) ji Umer Çawşîn re, di 
fîlma « Pisepis le gel ba », Xelata baştirîn afirandin ji 
Şewket Emîn re, ji bo fîlma « Darba Destpêkê » û Xe- 
lata baştirîn berhemanîn ji fîlmçêker Hesen Elî re, ji bo 
fîlma « Kuçeyên Tirsandinokan », hat dayîn. 

( pukmedia.com , 11.12.2010) 

KONFÊRANS LI SER KURDAN LI AMERÎKA 

Di 11 Kanûn 2010 de, Enstituya Brookings 
konfêransek bi navê “Pirsa Kurdî li Tirkiyê : 
Ferzendeke nuh û Zorî“ pêk anî. Pisporê amerîkî Henri 
Barkey, ji Carnegie Endowment, got ku çarekirina pirsa 
kurdî ewê zemanekî dirêj, di navbera 10 û 20 salan de, 
bajo. Ömer Taşpinar, pisporê Enstituya Brookings, jî 
got ku hemî kesên ramyarî (siyasî) û leşkerî li Tirkiyê tê 
gihajt (fehm kir) ku ji pirsa PKKê bêtir, ev pirsa 
„nasyonalîzma kurdî“ ye û ku „şeytan îcar ji qutiyê 
derket û Kurd daxwaziyên xwe bêtir kirin“ . Birêvebirê 
bernama Tirkiyê yê Enstituya Rojhilata Navîn, Gönûl 
Tol, got ku li gora hemî hukûmetên berê, hukûmeta 
partiya nuha AKPê xurttir e û ku ji bo vê yekê ew 
dikare rîskên siyasî, bi tecrubekirina çarekirina pirsa 
kurdî, bistîne. 

(Milliyet 12.12.2010; rizgari.org , 13.12.2010) 

DÎLANÊN KURDÎ LIIMARATÊN EREBÎ ŞAREDAREKÎ KURD LI STOKHOLMÊ TÊ HIL- 

BIJARTIN 




Ev bû cara 2mîn e ku Kurdekî Tirkiyê, Abit Dûndar, 
weka şaredarê şaredariyên Hagersten-Liljeholmen, li 
Sokholmê, ku tê de 80.000 kes rûdinên, tê hilbijartin. 
Dundar endamê Partiya Gel (Folk Parti) ye. Li hilbijar- 
tinên berê, ew ji bo 4 salan hati bû hilbijartin. 

( netkurd.com , 14.12.2010) 


Koma Hunera Gelerî ya Kurdistana Iraqê bi dîlanên 
kurdî beşdar bû Fêstivaleke Navneteweyî ku li sê 
bajaên Imaratên Erebî yên Yekbûyî, bi hinceta 39 saliya 
avabûna van Imaratan, hat pêk anîn. 

Vê fêstivalê ji 01 heta 06 Kanûn 2010 ajot. 11 welat 
beşdarî wê bûn. Li Dubay, 3.000 temaşevan li dîlanên 
kurdî nêrî. 

( aknews.com , 13.12.2010) 

KURD LI PARLEMENTA DANIMARKÊ 

Di 09 Kanûn 2010 de , parlementa danimarkî rêsêpsyo- 
nek (koktêl) ji bo rûmetkirina serokê berê yê Partiya 
Sosyalîst a Gel (SF), Holger K. Nielsen, ji bo pîrozki- 
rina 25 salên xebata wî li parlementê, pêk anî. 


XWENDEKAREN KURD LI FESTIVALEKE LI 
UKRANYA 

Xwendekarên kurd ji çar perçeyên Kurdistanê beşdai 
bûn çalakiyên çandî li Fêstivala Çandî û Hunerî ya ge- 
lên biyanî. Ew ji aliyê servîsa biyaniyan a parêzgeha 
Xarkovê hati bû pêk anîn. Ji derveyî Kurdan, Ereb, Fa- 
ris, Ermenî, Azerî, Çînî, Pakistanî û wekî din hebûn. 
(peyamner.com, 16.12.2010) 


SHAKESPEARE TE WERGERANDIN KURDI 

Nivîskar û wergêrê (tercuman) kurd Kawa Nemir wer- 
gerandina xwe ya bi kurdî ya “Hemî Sonatên Shake- 
speare” pêşkêşî Odeya Danişmendên (muşawir) Malî û 
Xeznedarên (muhasib) Serbixwe yên Diyarbekirê, kir. 

Li merasîma pêşkêşkirinê, Nemir got ku wî ev werger- 
andin di 16 salan de kiriye. Beşeke pirtûkê bi ingilîzî û 
beşeke din bi kurdî ye. 

(rudaw.net, 16.12.2010) 


ERMENI-KURDI-TIRKI LI IS- 


4 

KONSEREKE 
TANBÛLÊ 

Di 16 Kanûn 2010 de , pyanîstê ermenî Şahan Azruni li 
eywana civînan a Lutfi Kidar, li Istanbulê, konsêreke 
-kurdî-tirkî pêk anî. Ev yek ji bo bîranîna 75mîn 
a mirina muzîkologê ermenî yê navdar Komitas ku 
lêgerînên gelek girîng li ser muzîka gelerî ya gelên cihê 
yên Tirkiyê kiri bûn. Ew li Kutahya, li Tirkiyê bû bû û 
wî li Berlînê muzîk xwendi bû. Têza wî li ser muzîka 
kurdî, bi navê “Muzîka gelerî ya kurdî”, bû. 


Li vê konsêrê, stranbêj û komên muzîkê yên ermenî, 
kurdî û tirkî bernameyên xwe, bi amadebûna wezîrê tirk 
ê çand û geştê (tûrîsm) Ertugrul Gunay, patrîrkê orto- 
doks ê Istanbulê Bartholomeos û jimareke mezzin ji 
hunermend û rojnamevanan, pêşkêş kirin. 

(aknews.om, 17.12.2010) 


Mîrza Nielson hevalekî mezzin ê gelê kurd e û wî her- 
gav ew parastiye. Ji derveyî wezîr, serokên partiyan û 
endamên parlementê, 6 partî û rêxistinên çandî yên 
kurdî, ji perçeyên cihê yên Kurdistanê, beşdarî wê bûn. 
(avestakurd.net, 13.12.2010) 


KURD LI FWARA PIRTÛKÊ LI WELATÊ BASK 
Ji 30 Teşrîn heta 07 Kanûn 2010 , Fwara Pirtûkê li Du- 
rango, li Welatê Bask, li Ispanya, bû. Tê de maseyên 
(stand) pirtûkên li ser Kurdan hatin vekirin. Roja 2mîn 
hema bitenê li ser çanda kurdî bû. Nivîskar, hunermend 
û rojnamevanên kurd ji çar perçeyên Kurdistanê û ji 
welatên Ewropa yên cihê, û nimînendeyê hukûmeta 
Kurdistana Iraqê li Ispanya, hati bû vexwendin. 
Giftûbêj li ser rewşa zimanê kurdî û azadiya ravekirinê 
(tabîr) li Kurdistanê, xwendina helbestan û dîlanên 

FÎLMEKE KURDÎ LI NORVÊJÊ BAŞTRÎN E 

Kovara norvêjî “Rushprint” lêgerînek li ser fîlmên ku li 
Norvêjê di navbera 2000 û 2010 de hatine çêkirin kir. 
Wê 10 weka baştirîn fîlm bijartin. Ji nav wan, fîlma 
“Bawke” (Bav), a fîlmçêkerê kurd ê Iraqê, Hişam Za- 
man, weka baştrîn hat bijartin. Ev fîlma 15 xulekan 
(deqqe) li Norvêjê di 2005 de hati bû çêkirin û heta 
nuha ji 40 xelat bêtir stendine. Ew çîroka koçbûna ba- 
vekî û kurrê wî yê piçûk dibêje. Ew ji Almanya tên qe- 
wirandin û diçin ber bi Norvêjê. Fîlm vê riya koçbûnê 
bi awakî gelek hestraker dibêje. 

( aknews.com , 22.12.2010) 

WÊJEYA DEVKÎ LI KURDISTANA TIRKIYÊ 

Di 17 Kanûn 2010 de , rojek bi navê “Dengbêjî û Ede- 
biyata Devkî” li Bedlîsê (Bitlis), li eywana birêvebiriya 
çand û geştê (tûrîsm), bi piştgiriya wezareta tirkî ya 
çand û geştê, hat pêk anîn. 



zarokan ên kurdî bûn. Li dawiya rojê, gelek kes ketin 
dîlanê. Evarê, şîvek ji Kurdan re li xwaringehekê (rêsto- 
ran) hat dayîn. 

Ji nav pirtûkên ku hati bûn pêşan dan, kurteyeke bi zi- 
manê baskî ya destana navdar Mem û Zîn a sedsala 
17mîn, a Ehmedî Xanî, hebû. Û pirtûkek li ser Kurdan 
bi zimanê ispanî jî hebû. 

(rizgari.org, 19.12.2010) 

STRANBÊJEKE HONGARÎ BI KURDÎ DISTIRÊ 

Stranbêja hongarî Hannah Berger komeke bi navê tirkî 
“Grup Arasmda” (Di Nav Koman De) ava kir. Ew tê de 
bi bosnî, sirbî, ispanî, makêdonî, tirkî, kurdî û rûmanî 
distirê. Heta nuha, vê komê sê album weşandine. Berger 
stiranên kurdî tê de dide nasîn : “Sedema kûrbûna sti- 
ran û muzîka kurdî dîrok û erdnigariya (coxrafya) wê 
ya gelek kevn e. Ez hest dikim (dihesim) ku muzîka vî 
gelîji dîroka wîya kevnar derdikeve”. Û wê got jî ku di 
albuma xwe ya nuh de ewê bi kurdî bistirê, ji bo ku 
balan bikişîne qedexekirina zimanê kurdî û ji bo ku ew 
ji ahenga vî zimanî hez dike. Berger li Budapestê bûye 
û grafolojiyê li Istanbulê hîn dike. 

(aknews.com, 20.12.2010) 

ŞANOYA KURDÎ LI LONDONÊ 

Şanoyeke (thêatre) kurdî, bi navê “Bajar û Aşîtî” li 
Londonê hat pêşkêş kirin. Ew ji aliyê Sîmîn Çayçî 
hatiye nivîsîn, ji aliyê Karzan Şêrebeyanî hatiye çêkirin 
û ji aliyê komeke Kurdên ku li Ingilterê dijîn hatiye lîz- 
tin. Babeta (thême) vê şanoyê lêgerîna bajarekî evîn, 
dilsozî û mirovahiyê ye. 

Şanoçêker Karzan Şêrebeyanî, Kurdekî Iraqê yê ji 
Kerkûkê ye. Wî mêdya û sînema li zanîngeha Londonê 
xwendiye û weka lîzvan (acteur), şanoçêker û nivîskar 
di gelek şano, fîlm û fîlmên belgeyî de kar kiriye. 
(aknews.com, 20.12.2010) 

BOKSOREKÎ KURD LI IMARATÊN EREBÎ BI 
SER DIKEVE 

Boksorê kurd Luey Nadir berra şampyonê cihanê yê tu- 
nisî, Muaz Ben Cum’a, da. Ev yek li şampyona nav- 
neteweyî ya boksê ji bo pisporan (mutexessis), ku li 
kluba efserên (zabit) hêzên leşkerî yên bajarê Abu Dabî 
bû. 

(pukmedia.com, 22.12.2010) 

ŞANOYEKE KURDÎ LI ROMA 

Di 21 Kanûn 2010 de , bi hinceta dawiya payîzê û dest- 
pêka zivistanê, xwendekarên kurd ên şano, sînema û 
mêdya, li zanîngeha Roma, şanoya William Shakespe- 
are, “Sonata payîzê”, lîzt. Ew ji aliyê Keyhan Wiled- 
begî hatiye çêkirin û ji aliyê Semîre Muradî, Xebat Qa- 
dirî û Karwan Xewrew hatiye lîztin. Şano dawiya dik- 
tatoriyan li cihanê sembolîze dike. 

(aknews.com, 22.12.2010) 


Di destpêkê de, danişmendê (muşawir) wezîrê çandê, 
Nihat Gul; birêvebirê giştî yê lêgerîn û perwerdê yê we- 
zareta çandê, Mahmut Evkuran, û parêzgarê (walî) 
Bedlîsê, Nurettin Yilmaz, peyivîn û girîngiya folklor, 
çand, ziman û wêjeya (edebiyat) kurdî dest nîşan da. 
Pi??ştre çend komên xebatê (atelier) bûn : 

Atelyeyek bi navê “Mîrata Çandî : Dengbêjî). Prof. Dr. 
Kadri Yildirim, mamoste li zanîngeha Mêrdînê; dekan 
Dr. Abdullah Kiran, ji zanîngeha Alparslanê; rojname- 
van û nivîskar Salih Kevirbirî, rojnamevan Abidin 
Pa??nlti, û nimînendeyekî wezareta çandê, Timur 
Yilm??az, beşdarî wê bûn. 

Êvarê, atelyeyeke din, bi beşdarbûna 15 dengbêj û mu- 
zîkvanên ku ji navçeyên cihê yên Kurdistana Tirkiyê 
hati bûn, bû. 

Roj bi konsêreke ku ji aliyê dengbêjan hat dayîn kutah 
(xelas) bû. Tiştê herî balkêş ew e ku dengbêj Evdilqadir 
Kizilkaya çend caran gotina “Kurdistan”ê bi lêv kir ! 
(rizgari.org, 22.12.2010) 

DU PIRTÛK JIINGILÎZÎ HATINE WERGERAN- 
DIN 

Nivîskarê kurd Emîn Narozî du pirtûkên girîng li ser dî- 
roka kurdî ji ingilîzî wergerandin kurdî : « Şeddadî di 
lêgerînên li ser dîroka Qefqasya de », ya nivîskarê rûs ê 
navdar Vladimir Minorsky. Ew ji aliyê weşanxana 
kurdî Avesta li Istanbulê hat weşandin. Di 2008 de, wî 
« Pêşdîroka Selaheddîn » (Selaheddînê Eyyûbî) werge- 
randi bû. 

(rizgari.org, kurdistan-news.net, 22.12.2010) 

FÎLMEKE KURDÎ LI BASRA YEKEMÎN E 

Li fêstivala sînema Basra, li Başûrê Iraqê, fîlma kurdî 
ya kurt, « Sluid », xelata yekemîn stend. Ew ji aliyê 
Kamiran Betasî hatiye nivîsîn û ji aliyê Koma Çandî ya 

Zaxo hat pêşkêş kirin. Babeta wê dijberiya ebedî di 
navbera jiyan û miriê de ye. 

( aknews.com , 22.12.2010) 

KURDEK JI YEKÎTIYA SOVYÊTÎ YA BERÊ 
DIBE ENDAMÊ RÛMETÊ YA AKADÊMIYEKE 
KURDISTANA IRAQÊ 

Akadêmisyenê kurd ê Yekîtiya Sovyêtî ya Berê, Nadir 
Nadirov, weka endamê rûmetê (şeref) ê akadêmiya za- 
nînan (ilm) ya Kurdistana Iraqê hat nîşan kirin. Ev yek 
ji bo nivîsên wî di warên cihê de. Ev cara yekemîn e ku 
Kurdekî Yekîtiya Sovyêtî ya Berê dibe endamê vê aka- 
dêmiyê. 

( pukmedia.com , 23.12.2010) 

ŞANOYEKE NORVÊJÎ LI KURDISTANA IRAQÊ 

Di 22 Kanûn 2010 de , şanoya norvêjî ya navdar « Mala 
Bûkê », ya Henrik Ibsen, bi kurdî ( bi soranî : Malî 
Bûke Şûşe) li Kollêja Hunerên Bedew, li Suleymaniyê 
hat lîztin. Ev yek, bi hinceta sersaliya 129mîn a 
pêşkêşkirina vê şanoyê li Norvêjê. Ew bi hişkî normên 
(mîzan) zewacê di sedsala 19mîn de rexne dike. Şanoya 
bi kurdî ji aliyê xwendekareke kevn a hunera dramî, 
Alza Aram, hat bi rê ve birin. 

( aknews.com , 23.12.2010) 

FÊSTIVALA FÎLMÊ LI KURDISTANA IRAQÊ 

Di 23 Kanûn 2010 de , li Suleymaniyê Fêstivala 3mîn a 
Fîlma Kurdî dest pê kir. 35 fîlmên fîlçêkerên kurd, ji 
çar perçeyên Kurdistanê, tê de hatin nîşan dan. Ewê 
fêstival heta 28 Kanûn bajo û ewê xelat ji baştirîn fîl- 
man re bên dayîn. 

( pukmedia.com , 24.12.2010 ; rudaw.net , 25.12.2010) 

JINEKE KURD JI BAŞTIRÎN SIYASIYAN LI 
DANIMARKÊ 

Rojnama danimarkî ya mezzin “Politiken” navên 
50navdartirîn ramyaran (siyastvan) li Danimarkê we- 
şandin. Ji nav wan, Kurdeke Tirkiyê, Özlem Sara 


Çekiç, parlementerke Partiya Sosyalîst a Gel. Ew 28mîn 
hat hilbijartin. 


XELATEK JI KURDEKI RE LI FESTIVALA 
FILMÊ YA GENTÊ, LI BELJÎKA 

Li Festivala 37mîn a Rlmê ya Gentê (Gand), li Beljîka, 
muzîkçêkerekî (compositeur) kurd ê cuhan, Karzan 
Mehmûd, Xelata Sabamê, ku ji baştirîn muzîkçêkerê 
cuhan ê ewropî re hat dayîn, stend. Ev yek, ji bo muzîka 
wî ya fîlma „Kwestan û Germiyan“, a têlêvîzyona kurdî 
Kursatê. 145 hunermendên cuhan ên Ewropa beşdarî vi 
fêstivalê bûn. 

Mehmûd Kurdekî Iraqê ku li Swêdî dijî ye. Ew ahengan 
(mêlodies) diafirîne û ew kaniyeke mezzin ji bo gelek 
stranbêj û dramayên têlêvîzyonê ye. Jina wî Kanî di 
pîşesaziya (sina’et) muzîkê de kar dike. Albuma wê ya 
dawîn bi ahengên mêrê wê hatine dewlemend kirin. 
(azady.nl 27.12.2010) 



y 


3 XELATEN NAVNETEWEYI JI FOTOKEŞEKI 
KURD RE 

Kovara hunerî ya navneteweyî, Light and Composition, 
3 xelat dan 3 fotoyên Mehmet Masum Suer, fotokêş û 
rojnamevanekî kurd ku li Diyarbekirê, li Kurdistana 
Tirkiyê, dijî. Ev foto weka „Fotoyên Rojê”, ji nav bi 
sedan fotoyên fotokêşên din ên pispor hatin bijartin. 

( kurdistan-news.net , 31.12.2010) 

HELBESTVANEKÎ KURD JI BO 2011 LI 
KANADA HAT HILBIJARTIN 

Rojnama kanadî Edmonton helbestvanê (şair) kurd 
Celal Berzencî ji nav 10 kesahiyên (şexsiyyet) koçber 
ên sala 2011 bijart. Ev yek ji bo berhema wî ya bi 
sernavê „Zilamê bi pîjama heşîn“, yek ji bîranînên wî 
yên li ser jiyana li zîndanê, di dema Saddam Huseyn de. 
( kurdistan-net.net , 31.12.2010) 



BRUSSELS HOOFDSTEOE LIJK GEWEST 

VLAAMSE GEMEENSCHAPSCOMMISSIE 



lîkariya Vlaamse Gemeenschapscommissie (VGC), bi kurdî, fransî, hollandî û ingilîzî 

hatiye weşandin. 

